b'\n_START_ARTICLE_\nVimont (Calvados)\n_START_SECTION_\nGeografi\n_START_PARAGRAPH_\nKommunen ligger ved porten til Pays d\'Auge p\xc3\xa5 Caen-sletten, hvor der foreg\xc3\xa5r intensiv kornavl. Vimont best\xc3\xa5r af et netv\xc3\xa6rk af kanaler, som blev gravet i det 17. og 18. \xc3\xa5rhundrede herunder "Grand canal Oursin". Et stort antal diger gav mulighed for at udvikle jagt p\xc3\xa5 tr\xc3\xa6kfugle.\n_START_SECTION_\nHistorie\n_START_PARAGRAPH_\nOprindeligt l\xc3\xa5 landsbyen Vimont i n\xc3\xa6rheden af den nuv\xc3\xa6rende g\xc3\xa5rd Brasier, men i 17. og 18. \xc3\xa5rhundrede blev landsbyen og dens kirke (som blev \xc3\xb8delagt i 1704) flyttet mod kongevejen (i dag Route Nationale 13) nogle hundrede meter borte._NEWLINE_Under 2. verdenskrig blev Vimont fuldst\xc3\xa6ndig besat i slutningen af 1943. Lige indtil invasionen holdt den tyske 21. panserdivision, som var placeret syd for Caen, omr\xc3\xa5det besat. Det 125. pansergrenaderregiment under oberst Hans von Luck, var placeret i Vimont med st\xc3\xb8tte fra to kompagnier stormartilleri. Senere, p\xc3\xa5 grund af et allieret fremst\xc3\xb8d for at etablere et brohoved \xc3\xb8st for Orne-floden, blev regimentet flyttet mod Caen og blev den 19. juli 1944 afl\xc3\xb8st af 12. SS panserdivision._NEWLINE_P\xc3\xa5 grund af dens strategiske position ved jernbanen var Vimont et vigtigt m\xc3\xa5l under operation Goodwood for Guards divisionen i 2. britiske arm\xc3\xa9. Det var imidlertid f\xc3\xb8rst den 10. august, at canadiske og britiske tropper kunne befri Vimont efter h\xc3\xa5rde kampe mod 12. SS panserdivision.'